ເກົາຫຼີເໜືອ ປະຕິເສດຕໍ່ຂໍ້ສະເໜີ ທີ່ຈະເຈລະຈາ ກັບເກົາຫຼີໃຕ້
ເກົາຫລີເໜືອ ປະຕິເສດຕ​ໍ່ຂໍ້ສະເໜີ ​ທີ່​ຈະເຈລະຈາ ກັບເກົາຫລີໃຕ້ ກ່ຽວກັບ ການເຕົ້າໂຮມບັນດາ​ຄອບຄົວ ທີ່​ໄດ້ພັດພາກຈາກ​ກັນ​ ຍ້ອນສົງ​ຄາມ​ເກົາຫລີ.
ບັນດາເຈົ້າໜ້າທີ່ເກົາຫລີໃຕ້ ກ່າວວ່າ ເກົາຫລີເໜືອໄດ້ປະຕິ ເສດຕໍ່ຂໍ້ສະເໜີເປີດ ການເຈລະຈາເຕົ້າໂຮມບັນດາຄອບຄົວ ທີ່ໄດ້ພັດພາກຈາກກັນ ເນື່ອງຈາກ ສົງຄາມເກົາຫລີ ຈົນກວ່າ ເກົາຫຼີໃຕ້ ຍົກເລີກການລົງໂທດ ທີ່ໄດ້ມີການນຳໃຊ້ ໃນປີ 2010 ກະຊວງທ້ອນໂຮມຊາດເກົາຫລີໃຕ້ ໄດ້ນຳອອກເຜີຍແຜ່ຖະ ແຫລງການ ຈາກພຽງຢາງໃນວັນສຸກມື້ນີ້ ທີ່ກ່າວວ່າ ການເຈ ລະຈາ ການແລກປ່ຽນ ແລະການຕິດຕໍ່ໃດໆກໍຕາມກັບເກົາ ຫລີໃຕ້ບໍ່ສາມາດມີຂຶ້ນໄດ້ໂດຍປາດສະຈາກການແກ້ໄຂບັນ ຫາການລົງໂທດ ເກົາຫລີເໜືອກ່າວວ່າ ເກົາຫຼີ ໃຕ້ຕ້ອງຍົກ ເລີກການລົງໂທດຕ່າງໆຖ້າຫາກວ່າມີຄວາມສົນໃຈໃນການເຈລະຈາ ກ່ຽວກັບດ້ານ ມະນຸດສະທຳນີ້ ການລົງໂທດດັ່ງກ່າວໄດ້ມີຜົນບັງຄັບໃຊ້ໂດຍໂຊລໃນເດືອນພຶດສະພາປີ 2010 ຫລັງຈາກ ມີການກ່າວຫາວ່າເຮືອດຳນໍ້າເກົາຫລີເໜືອ ໄດ້ຍິງເຮືອລາດຕະເວນເກົາຫລີໃຕ້ຫລົ້ມ ທີ່ເຮັດ ໃຫ້ທະຫານເຮືອ 46 ເສຍຊີວິດ ການລົງໂທດທີ່ວ່ານີ້ ໄດ້ໂຈະເປັນການຊົ່ວຄາວໃນດ້ານ ການຄ້າ ການລົງທຶນ ການເດີນທາງ ແລະໂຄງການຊ່ວຍເຫລືອຕ່າງໆ ປະທານາທິບໍດີເກົາຫລີໃຕ້ ທ່ານນາງ Park Geun-hye ໄດ້ຊັກຊວນຄູ່ຕຳແໜ່ງຝ່າຍເກົາຫລີເໜືອ ທ່ານ Kim Jong Un ທຳການພົບປະ ກັນໂດຍປາດສະຈາກການວາງ ເງື່ອນໄຂລ່ວງໜ້າໃດໆ